《送吴石赴举》
宋代·魏野

吴生重赴举，轻别得伤心。
贫友欲沽酒，豪家不典琴。
溪僧来会送，国士到争寻。
预想登科后，无因访竹林。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。